Kampung Pulau Tempurung

Kampung Pulau Tempurung merupakan sebuah kampung yang terletak di Chukai, daerah Kemaman dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur. Kampung ini dikelilingi oleh sebatang sungai yang melingkari kampung tersebut lantas menberikan cirinya yang unik dan membentuk seakan sebuah pulau. Kampung ini mempunyai 3 jalan masuk dan keluar utama dimana 2 jalan tersebut masih dapat dilihat menggunakan binaan jambatan sementara satu jalan masuk lagi iaitu daripada jalan raya utama menggunakan ciri struktur saliran kekotak konkrit.

Kepadatan penduduk adalah sederhana dan kawasan tanah kebanyakan dipenuhi dengan tanaman kelapa sawit dan tanaman kontan. 

Kampung Pulau Tempurung amat terkesan ketika musim monsoon pantai timur (musim banjir) kerana kawasannya mudah ditenggelami air banjir. Limpahan daripada sungai utama menyebabkan kampung ini terdedah kepada masaalah tersebut. Salah satu jalan utama iaitu lebih dikenali sebagai 'Jambatan Monyet' (kerana terdapat sekumpulan monyet liar yang menjadikan kawasan berhampirannya sebagai tempat kediaman dan mencari makanan) menjadi tumpuan sesetengah masyarakat yang selalu memberikan 'juadah' kepada monyet-monyet tersebut. Manakala satu lagi jambatan di bahagian lain menghubungkan kampung ini ke perkampungan Pasir Minal, Chukai dan jambatan ini dikenali dengan nama 'Jambatan Senget' kerana kerosakan struktur besi dan konkrit yang berlaku sejak daripada struktur asal dirobohkan (jambatan kayu).

Hidupan liar yang ada dikampung ini termasuklah daripada spesis White Face Monkey, Slow Loris, Tenggiling, Babi hutan, Tapirus Indicus, spesis kelawar, hornbill dan daripada spesis monyet dan kera yang lainnya.

Cuaca kawasan sekitar adalah khatulistiwa dengan pergerakan angin dapat dicapai dari semua arah kerana tanah tinggi terdekat adalah kawasan sekitar Bukit Mentok Chukai (2 KM).

Map: https://www.bing.com/maps?q=kampung+pulau+tempurung&FORM=HDRSC6

Kemudahan Kampung Pulau Tempurung terdiri daripada jalan raya bertar, kemudahan air dan elektrik, sistem jalur internet, kemudaha sukan seperti gelanggang sepak takraw dan bola baling. 

Institusi Surau : Kampung Pulau Tempurung mempunyai Surau Nurul Iman dan mempunyai jawatankuasa yang mentadbir.

Terengganu merupakan sebuah negeri yang mempunyai sultan dan salah sebuah negeri yang membentuk negara Malaysia. Ia juga dikenali dengan gelaran Terengganu Darul Iman. Terdapat banyak pulau peranginan yang terletak berhampiran pantai Terengganu, seperti Pulau Kapas, Pulau Redang, Pulau Perhentian Besar, Pulau Perhentian Kecil dan Pulau Tenggol.. Terengganu terkenal dengan hidangan nasi dagang, dan keropok lekor.
Kemudahan asas 
Pendidikan 


Tempat beribadat 
Sukan dan riadah


Poskod
Poskod yang digunakan di Kampung Pulau Tempurung, Chukai, Terengganu adalah 24000.Carian Poskod

Rujukan


Pautan luar 
 Lokasi Kampung Pulau Tempurung di Peta Google

Pulau Tempurung